Publication: Magyar Közlöny
Issue: MK-2002-163 (Year: 2002, Number: 163)
Era: 1990-2004
Section: járadékának, a szociális igazgatásról és szociális ellátásokról szóló 1993. évi III. törvényben (a továbbiakban: Szt.) 41. §
Paragraph Index: 1180

b) Kiegészítõ hozzájárulások ba) Családsegítõ és/vagy a gyermekjóléti szolgálat mûködtetése Fajlagos összeg: 520 forint/lakos A kiegészítõ hozzájárulásra jogosult az a települési önkormányzat, amely külön jogszabályban foglalt szakmai szabályoknak megfelelõ családsegítõ és/vagy gyermekjóléti szolgáltatást tart fenn, és együttesen megfelel az alábbi feltételeknek: — a családsegítõ és/vagy gyermekjóléti szolgálat önálló jogi személy vagy önálló jogi személyiséggel rendelkezõ intézmény erre a feladatra létrehozott szervezeti egysége, — a szolgálat legalább 3 fõt — ha mindkét szolgáltatást mûködteti, összesen legalább 5 fõt — fõállásban foglalkoztat, — a feladat az intézmény alapító okiratában a tárgyévet megelõzõ év december 31-én szerepelt, — a családsegítõ, illetve a gyermekjóléti szolgálatot a tárgyévben is mûködteti, vagy a feladat ellátását az Szt. 120—122. §-a és/vagy a Gyvt. 97. §-ában foglaltak szerinti ellátási szerzõdés alapján biztosítja. A kiegészítõ hozzájárulás teljes összegét az a települési önkormányzat igényelheti, amely a meghatározott intézményi formában mind a családsegítés, mind a gyermekjóléti szolgáltatás feladatait ellátja, ha csak az egyik szolgáltatást mûködteti, a kiegészítõ hozzájárulás 50%-a illeti meg. Megilleti a támogatás a települési önkormányzatot akkor is, ha az elõzõ feltételek mellett a családsegítõ és/vagy gyermekjóléti szolgálatot — a helyi önkormányzatok társulásairól és együttmûködésérõl szóló 1997. évi CXXXV. törvény (a továbbiakban: Ttv.) 8., 9. és 16. §-a szerint — intézményi társulás keretében mûködteti. A jogosultságot a közigazgatási hivatal vezetõjének nyilatkozatával kell igazolni, amelynek tartalmaznia kell, hogy a megállapodás törvényes. A kiegészítõ hozzájárulást az intézményt fenntartó települési önkormányzat a lakosságszám alapján veheti igénybe. Töredékévi mûködtetés esetén a hozzájárulás a mûködtetés megkezdését követõ hónap 1-jétõl, illetve megszûnése hónapjának utolsó napjáig jár. Társulás esetén a társulásban részt vevõ önkormányzatok jogosultak a hozzájárulás igénybevételére. bb) Falugondnoki, tanyagondnoki szolgáltatás mûködtetése Fajlagos összeg: 2 000 000 forint/szolgálat A kiegészítõ hozzájárulásra jogosult az a települési önkormányzat, amely a falugondnoki, illetve tanyagondnoki szolgáltatást a külön jogszabályban foglalt szakmai szabályoknak megfelelõen tartja fenn, vagy ezen feladatot az Szt. 120.—122. §-a szerinti ellátási szerzõdés útján biztosítja, és megfelel az Szt. 60. §-a szerinti elõírásoknak. Megilleti a támogatás a települési önkormányzatot akkor is, ha az elõzõ feltételek mellett a falugondnoki, tanyagondnoki szolgáltatást — a Ttv. 8., 9. és 16. §-a szerint — intézményi társulás keretében mûködteti. A jogosultságot a közigazgatási hivatal vezetõjének nyilatkozatával kell igazolni, amelynek tartalmaznia kell, hogy a megállapodás törvényes. bc) Gondozási központ mûködtetése Fajlagos összeg: bca) 3 001 000 forint a 3000 fõnél kisebb lakosságszámú települések esetén, bcb) 4 001 700 forint a 3000 és 5000 fõ közötti lakosságszámú települések esetén. A hozzájárulás teljes összegére az a települési önkormányzat jogosult, amely az Szt. 57/A. §-a alapján gondozási központot már a tárgyévet megelõzõ év december 31-én mûködtet, valamint megfelel az alábbi feltételek egyikének: — a település lakosságszáma nem éri el a 3000 fõt, és legalább 1 fõállású (teljes munkaidõben dolgozó) házi gondozót foglalkoztatnak a gondozási központban, — a település lakosságszáma 3000 fõ vagy annál több, de nem haladja meg az 5000 fõt, és legalább 3 fõállású (teljes munkaidõben dolgozó) házi gondozót foglalkoztatnak a gondozási központban. Megilleti a támogatás a települési önkormányzatot akkor is, ha az elõzõ feltételek mellett a gondozási központot — a Ttv. 8., 9., 16. §-a szerinti — intézményi társulás keretében mûködteti. 2002/163. szám Társulás esetén — a gondozási központ székhelye szerinti önkormányzatot a bcb) pont alatti hozzájárulás illeti meg és számol el azzal, — a foglalkoztatott házi gondozók számát tekintve legalább 3 fõállású teljes munkaidõben dolgozót kell alkalmazni, — további feltétel, hogy a támogatást igénylõ önkormányzat rendelkezzen a társult önkormányzatoknak az a) pont alatti hozzájárulás 60%-ának lemondásáról szóló nyilatkozattal, valamint a közigazgatási hivatal vezetõjének nyilatkozatával a társulás törvényességérõl. A bc) pont alatti kiegészítõ hozzájárulás igénybevétele mellett az önkormányzat a szociális és gyermekjóléti alapszolgáltatási feladatokhoz kapcsolódó a) pont alatti hozzájárulás összegének idõarányosan 40%-ára jogosult. A b) pont alatti hozzájárulások teljes összege csak abban az esetben jár, ha a szolgáltatás a tárgyév egészében mûködik. Töredékévi mûködtetés esetén a hozzájárulás a mûködtetés megkezdését követõ hónap 1-jétõl, illetve megszûnése hónapjának utolsó napjáig jár. Társulás esetén a mûködési engedély egy példányával a társulásban résztvevõ valamennyi önkormányzatnak rendelkeznie kell a b) pontban szereplõ kiegészítõ hozzájárulások bármelyikének igénybevételénél. bd) Támogató szolgálatok mûködtetése Fajlagos összeg: 10 000 000 forint/támogató szolgálat A kiegészítõ hozzájárulásra jogosult az a települési önkormányzat, amely a támogató szolgálatot az Szt. 65/C. §-a alapján, valamint a külön jogszabályban foglalt szakmai követelmények szerint mûködteti, és legkésõbb 2003. július 31-étõl legalább 4 fõállású dolgozót foglalkoztat, továbbá a támogató szolgálatot 2002-ben is mûködtette, és ehhez az ESzCsM vagy a Fogyatékosok Közalapítványa támogatást nyújtott. A támogatásra jogosultak továbbá azok az 50 000 lakosságszámnál nagyobb települési önkormányzatok, amelyek 2003-ban támogató szolgálatot hoznak létre, és 2003. július 31-én rendelkeznek mûködési engedéllyel. Töredékévi mûködtetés esetén a hozzájárulás a mûködtetés megkezdését követõ hónap 1-jétõl, illetve megszûnése hónapjának utolsó napjáig jár. A támogató szolgálat feladatait az önkormányzat az Szt. 120—122. §-a szerinti ellátási szerzõdés keretében is biztosíthatja.

Source: https://magyarkozlony.hu/hivatalos-lapok/b6c9a6c5be4042d409f2d50aade190a62b02185b/dokumentumok/be97ba32c6edd7fb393622406098c358689c3446/letoltes